SIRI ปิดโครงการซื้อหุ้นคืนควักเงิน 933.19 ลบ. เก็บ 720 ล้านหุ้น
SIRI ปิดโครงการซื้อหุ้นคืนควักเงิน 933.19 ลบ. เก็บ 720 ล้านหุ้น
SIRI ปิดโครงการซื้อหุ้นคืนควักเงิน 933.19 ลบ. เก็บ 720 ล้านหุ้น
11 มิ.ย. 2562

บริษัท แสนสิริ จำกัด (มหาชน) หรือ SIRI ระบุว่า ตามที่บริษัทได้ดำเนินการซื้อหุ้นคืนเพื่อบริหารทางการเงิน โดยใช้วงเงินสูงสุดไม่เกิน 3,000 ล้านบาท เพื่อซื้อหุ้นคืนประมาณ 1,486 ล้านหุ้น หรือคิดเป็นประมาณ 10% ตั้งแต่เมื่อวันที่ 11 ธ.ค.61 ถึง 10 มิ.ย.62 นั้น ขณะนี้การซื้อหุ้นคืนดังกล่าวได้สิ้นสุดลงแล้วเมื่อวานนี้ (10 มิ.ย.) บริษัทได้ดำเนินการซื้อหุ้นคืนตามโครงการนี้เป็นจำนวนรวม 720 ล้านหุ้น หรือคิดเป็น 4.84% ของหุ้นที่จำหน่ายได้แล้วทั้งหมด โดยใช้เงินในการซื้อหุ้นคืนรวมจำนวนทั้งสิ้น 933.19 ล้านบาท
ทั้งนี้ ตามเกณฑ์ที่เกี่ยวข้อง บริษัทที่ซื้อหุ้นคืนจะสามารถจำหน่ายหุ้นที่ซื้อคืนได้ภายหลังพ้นกำหนด 6 เดือน นับแต่การซื้อหุ้นคืนเสร็จสิ้น แต่ต้องไม่เกิน 3 ปี และในกรณีที่บริษัทที่ซื้อหุ้นคืนไม่จำหน่ายหรือจำหน่าย หุ้นที่ซื้อคืนไม่หมดภายในระยะเวลาที่กำหนด ก็ให้ดำเนินการลดทุนโดยการตัดหุ้นจดทะเบียนที่ซื้อคืนและยังไม่ได้จำหน่าย
สำหรับการจำหน่ายหุ้นที่ซื้อคืนตามโครงการซื้อหุ้นคืนในครั้งนี้ บริษัทจะนำเสนอคณะกรรมการบริษัทเพื่อพิจารณาอีกครั้ง